Jens Stoltenberg: Putin a subestimat Ucraina, dar a subestimat și NATO.
Secretarul general NATO i-a cerut preşedintelui Rusiei, Vladimir Putin, să oprească "imediat" războiul din Ucraina. "Trebuie să retragă forţele militare, acum, şi să se implice în diplomaţie, printr-o atitudine de bună-credinţă", a insistat Stoltenberg. Alianţa Nord-Atlantică nu se va implica militar nici la nivel aerian, nici terestru în conflictul dintre Ucraina şi Rusia, a declarat miercuri după-amiază secretarul general al NATO, Jens Stoltenberg, la finalul reuniunii miniştrilor Apărării. "Nu se pune problema mobilizării de capabilităţi aeriene sau terestre în Ucraina, aceasta este poziţia unită a aliaţilor noştri", a declarat Jens Stoltenberg, într-o conferinţă de presă organizată la sediul NATO, în Bruxelles.
Secretarul general al NATO, Jens Stoltenberg, face declarații de presă la Bruxelles în cadrul reuniunii extraordinare a miniștrilor apărării din NATO, care are loc miercuri, pe fondul unor tensiuni sporite după impactul unei rachete asupra unui sit militar ucrainean aflat la doar 20 de kilometri de granița cu Polonia."Tocmai am încheiat o reuniune extraordinară a miniştrilor Apărării din statele membre NATO care s-a axat pe consecinţele invaziei Rusiei în Ucraina. Am abordat susţinerea noastră pentru Ucraina şi costurile severe pe care le impunem Rusiei. De asemenea, am discutat despre activităţile NATO în sensul consolidării apărării, atât acum, cât şi în anii care urmează", a afirmat Jens Stoltenberg, în conferinţa de presă organizată la sediul NATO."Am onorat curajul poporului ucrainean şi a forţelor armate ucrainene. Statele NATO şi cele partenere au susţinut Ucraina de mulţi ani cu echipamente şi prin misiuni de instruire militară. Ajutăm Ucraina să îşi susţină dreptul fundamental la autoapărare, libertatea şi democraţia printr-un volum semnificativ de echipamente militare esenţiale. Astăzi, miniştrii Apărării au stabilit să continue să ofere susţinere semnificativă Ucrainei, inclusiv cu echipamente militare, susţinere financiară şi asistenţă umanitară", a adăugat Jens Stoltenberg, conform MEDIAFAX.Secretarul general NATO i-a cerut preşedintelui Rusiei, Vladimir Putin, să oprească "imediat" războiul din Ucraina. "Trebuie să retragă forţele militare, acum, şi să se implice în diplomaţie, printr-o atitudine de bună-credinţă", a insistat Stoltenberg.Alianţa Nord-Atlantică nu se va implica militar nici la nivel aerian, nici terestru în conflictul dintre Ucraina şi Rusia, a declarat miercuri după-amiază secretarul general al NATO, Jens Stoltenberg, la finalul reuniunii miniştrilor Apărării."Nu se pune problema mobilizării de capabilităţi aeriene sau terestre în Ucraina, aceasta este poziţia unită a aliaţilor noştri", a declarat Jens Stoltenberg, într-o conferinţă de presă organizată la sediul NATO, în Bruxelles."Observăm distrugeri, observăm suferinţă umană în Ucraina, dar aceste lucruri ar deveni mai grave dacă Alianţa Nord-Atlantică ar trece la acţiuni care ar genera un război total între NATO şi Rusia", a subliniat Jens Stoltenberg.NATO a respins de mai multe ori cererile preşedintelui Ucrainei, Volodimir Zelenski, privind instituirea unei zone de interdicţie aeriană, argumentând că ar apărea riscuri privind o confruntare militară directă cu Rusia.Secretarul general al NATO, Jens Stoltenberg, a recunoscut miercuri că Alianța are "responsabilitatea" de a se asigura că războiul nu se extinde dincolo de Ucraina și a admis că acest conflict va avea consecințe "de durată" pentru securitatea aliaților."NATO are responsabilitatea de a se asigura că această criză nu escaladează dincolo de Ucraina și acesta este și motivul pentru care am sporit prezența (militară) în partea estică a Alianței", a declarat Stoltenberg alături de secretarul american al apărării, Lloyd Austin, înainte de reuniunea miniștrilor apărării din NATO de astăzi de la Bruxelles.